**Απογραφή των κοινωνικών λειτουργών των δημόσιων νοσοκομείων το Νοέμβριο του 2013**

Η απογραφή πραγματοποιήθηκε σε 116 από τα 121 νοσοκομεία που υπάρχουν συνολικά σε όλη την χώρα. Δεν συμπεριλαμβάνονται τα Στρατιωτικά Νοσοκομεία.

Αποτελέσματα:

-Από τα 116 νοσοκομεία, τα 20 δεν έχουν κοινωνικό λειτουργό στο προσωπικό τους.

-Δύο νοσοκομεία, ένα το Ε.Σ.Υ. (Γενικό Νοσοκομείο Καλαβρύτων) και ένα που λειτουργεί σε ειδικό καθεστώς (Ωνάσειο) δεν έχει ούτε μία οργανική θέση κοινωνικής εργασίας.

-16 νοσοκομεία έχουν μόνο ένα κοινωνικό λειτουργό στο δυναμικό τους.

-Συνολικά στην Δευτεροβάθμια Φροντίδα Υγείας υπηρετούν 487 κοινωνικοί λειτουργοί και των δύο βαθμίδων (ΠΕ-ΤΕ), από τους οποίους οι 428 είναι μόνιμοι υπάλληλοι που καλύπτουν οργανικές θέσεις, ενώ 59 υπηρετούν στα νοσοκομεία με μετακίνηση/απόσπαση συνήθως από γειτονικό Κέντρο Υγείας ή σε προσωποπαγείς θέσεις και σύντομα θα αποχωρήσουν.

-Οι συνολικές οργανικές θέσεις που έχουν καταγραφεί είναι 577 (46 ΠΕ-531 ΤΕ) ενώ ο πραγματικός αριθμός των οργανικών θέσεων εκτιμάται σε 649 τουλάχιστον (σε κάποια νοσοκομεία δίνονταν ανεπαρκή στοιχεία ή καθόλου στοιχεία για τις οργανικές θέσεις παρόλο που υπηρετούσαν κοινωνικοί λειτουργοί).

-Καταγράφονται τουλάχιστον 221 κενές οργανικές θέσεις στο σύστημα υγείας (34% των οργανικών θέσεων είναι κενές).

-Μεγάλη ανισοκατανομή στην αναλογία κλινών και οργανικών θέσεων/ υπηρετούντων κοινωνικών λειτουργών ανά νοσοκομείο και ανά περιοχή. Χαρακτηριστικό παράδειγμα των Πανεπιστημιακών Νοσοκομείων «Αττικόν» και Ιωαννίνων όπου αντιστοιχούν ένας κοινωνικός λειτουργός ανά 188 και 185 κλίνες αντίστοιχα όταν η μέση αναλογία κλινών στο σύστημα είναι ένας κοινωνικός λειτουργός ανά 87 κλίνες. Η διαρκής απαίτηση του Σ.Κ.Λ.Ε. είναι ένας προς 50 για τα Γενικά νοσοκομεία και ένας προς 25 για τα ειδικά. Στο νοσοκομεία της Θεσσαλονίκης που ανήκουν στην 3η ΥΠΕ Γενικό Νοσοκομείο Θεσσαλονίκης «Γεώργιος Παπανικολάου» , Γενικό Νοσοκομείο Θεσσαλονίκης « Ο Άγιος Δημήτριος» , Γενικό Νοσοκομείο « Παπαγεωργίου» καλείται ένας κοινωνικός λειτουργός να καλύψει 325, 228 και 267 κλινών αντίστοιχα.

Πηγή: Σ.Κ.Λ.Ε. (<https://skle.gr/index.php/el/2015-01-27-08-52-05/theseis-skle/item/475-apografi-koinonikon-leitourgon-ton-dimosion-nosokomeion-noe-2013> )

Άννα Αγαγιώτη

ΑΕΜ: 400067